
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 66 

18 Φεβρουάριου 2009 


ΑΠΟΦΑΣΕΙ Σ 

Αριθμ. 5506 

Χαρακτηρισμός ως διατηρητέου του κτιρίου (έπαυλις 
Καρανικολού) στην περιοχή «Λεβεντοχώρι» Πύργου 
(Ν. Ηλείας) και καθορισμός ειδικών όρων και περιο¬ 
ρισμών δόμησης. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 «Γε¬ 
νικός Οικοδομικός Κανονισμός» (Α' 210) όπως το άρθρο 
αυτό αντικαταστάθηκε με το άρθρο 3 του ν. 2831/2000 
«Τροποποίηση των διατάξεων του ν. 1577/1985 «ΓΟΚ» και 
άλλες πολεοδομικές διατάξεις» (Α' 140) 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα που κυρώ¬ 
θηκε με το άρθρο πρώτο του π.δ/τος 63/2005 (Α' 98). 

3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος Χωροταξίας και Δημοσίων 
Έργων στους Υφυπουργούς Περιβάλλοντος Χωροτα¬ 
ξίας και Δημοσίων Έργων» (Β' 2210). 

4. Την από 2.12.2008 αίτηση της Ανώνυμης Συνεται¬ 
ριστικής Εταιρείας Σ.Κ.Ο.Σ. Α.Σ.Ε. (αριθμ. ΥΠΕΧΩΔΕ 
51872/2.12.2008). 

5. Το υπ’ αριθμ. 9003/10.12.2008 έγγραφο της Δ/νσης Πο¬ 
λεοδομίας Χωροταξίας και Περιβάλλοντος - Τ.Π. και Π.Ε. 
Πύργου (Ν. Ηλείας) (αριθμ. ΥΠΕΧΩΔΕ 55538/23.12.2008). 

6. Την από 22.12.2008 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οι¬ 
κισμών του ΥΠΕΧΩΔΕ. 

7. Το υπ’ αρθμ. 51872/22.12.2008 έγγραφο της Δ/νσης 
Πολεοδομικού Σχεδιασμού - Τμήμα Παραδοσιακών Οι¬ 
κισμών ΥΠΕΧΩΔΕ και το γεγονός ότι παρήλθε η τασσό¬ 
μενη προθεσμία από το άρθρο 4 παρ. 2 του ν. 1577/1985 
όπως ισχύει χωρίς να περιέλθουν στην ως άνω υπηρεσία 
τυχόν αντιρρήσεις των ενδιαφερομένων. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 


Α1. Χαρακτηρίζεται ως διατηρητέο το κτίριο (έπαυ- 
λις Καρανικολού) που βρίσκεται εκτός ορίων οικισμού 
Λεβεντοχωρίου του Δήμου Πύργου (Ν. Ηλείας) και το 
οποίο έχει χαρακτηρισθεί ως έργο τέχνης που χρειά¬ 
ζεται ειδική κρατική προστασία με την υπ’ αριθμ. ΥΠΠΕ/ 
ΔΙΛΑΠ/Γ/850/16839/7.5.1984 απόφαση Υπουργείου Πολιτι¬ 
σμού, όπως φαίνεται σημειωμένο στα (2) διαγράμματα 
σε κλίμακα 1:1000 και 1:5000 αντίστοιχα που θεωρήθη¬ 
καν από τον Προϊστάμενο της Δ/νσης Τοπογραφικών 
Εφαρμογών με την υπ’ αριθμ. 5506/2009 πράξη του και 
που αντίτυπά τους σε φωτοσμίκρυνση δημοσιεύονται 
με την παρούσα απόφαση. 

2. Ως διατηρητέο κτίριο χαρακτηρίζεται το κέλυφος 
του αρχικού κτιρίου καθώς και οι εναρμονιζόμενες 
με αυτό μεταγενέστερες προσθήκες όχι όμως και τα 
πάσης φύσεως καθ’ ύψος ή κατ’ επέκταση υπάρχοντα 
προσκτίσματα, που το αλλοιώνουν. Ο καθορισμός των 
προσκτισμάτων που αλλοιώνουν το αρχικό κτίριο πραγ¬ 
ματοποιείται από την Επιτροπή Πολεοδομικού και Αρ¬ 
χιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απα¬ 
γορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών ή καλλιτεχνικών και 
διακοσμητικών στοιχείων του, όσο και του κτιρίου συ¬ 
νολικά, πλην των προσκτισμάτων ή των στοιχείων του 
κτιρίου για τα οποία η ΕΠΑΕ έχει γνωμοδοτήσει για 
την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση στον φέροντα οργανι¬ 
σμό καθώς και επεμβάσεις για λόγους λειτουργικούς 
του προτεινομένου να χαρακτηρισθεί ως διατηρητέο 
κτίριο, εφόσον δεν αλλοιώνεται ο αρχιτεκτονικός χα¬ 
ρακτήρας του και δεν θίγονται τα διατηρητέα στοι¬ 
χεία του. 

5. Δεν επιτρέπεται η τοποθέτηση φωτεινών επιγρα¬ 
φών και διαφημίσεων στο διατηρητέο κτίριο. Επιτρέπε¬ 
ται η τοποθέτηση επιγραφών μικρών διαστάσεων που 
πληροφορούν για τη χρήση των χώρων του. 

6. Αιτήσεις για προσθήκη στον περιβάλλοντα χώρο 
του διατηρητέου κτιρίου σε απόσταση τουλάχιστον 
40,00μ. από αυτό, αποστέλλονται από την Πολεο- 
δομική Υπηρεσία στην αρμόδια Υπηρεσία του ΥΠΕ¬ 
ΧΩΔΕ με γνώμη της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ) για ειδική ρύθμιση 

σύμφωνα με τις διατάξεις του άρθρου 4 παρ. 2 του 
ν. 1577/1985 (Α' 210) όπως τροποποιήθηκε και ισχύει 
με το άρθρο 3 του ν. 2831/2000 (Α' 140) εφόσον δεν 
παραβλάπτονται το διατηρητέο κτίριο και ο χώρος 
που το περιβάλλει. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου όπως και για την τοπο¬ 
θέτηση επιγραφών απαιτείται έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 


Β. Επιτρέπεται η χρήση του κτιρίου ως Κέντρου με¬ 
λετών σταφίδας. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 




ΑΠΟΤΥΠΩΣΗ ΑΓΡΟΤΕΜΑΧΙΟΥ ΣΤΟ ΛΕΒΕΝΤΟΧΩΡΙ ΗΛΕΙΑΣ 

